السلام عليكم ورحمة الله وبركاته. اخواني واخواتي ربنا يحفظكم ويبارك فيكم آآ الصوت واضح بازن الله. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك
يرجع الامر كله. اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد. اما بعد الذي يرى احداث الجسام التي تمر بها الكرة الارضية. ويرى ما يؤهل الله الارض له. يا اخوانا ربنا بيؤهل الارض
الاحداث خطيرة جدا جاية في الفترات القادمة. وده بيؤكد ان اللي هيقدر يصمد ويثبت في الفترة الجاية بازن الله سبحانه وتعالى وحده هم الرجال ليسوا انصاف الرجال لن يستطيع ان يثبت امام الفتن القادمة التي يؤهل الله الارض لها الا الرجالة. عشان كده لازم نتربى ولازم نفهم صح
لازم ناخد بالنا لو كل واحد مننا صحي الصبح لقى فيه برقية جاية له برقية عاجلة مكتوب عليها اغثني اغثني ايا ما كان المنزر قلبه هيرتجف مين اللي بيستغيث بي؟ تخيلي بقى لو انت جالك برقية او ان انت فعلا جالك برقية من كل يتيم على وجه الارض بيستغيث بيك من كل
مسلم عايش في مخيم من مخيمات اللاجئين بيستغيث بك. من كل كافر هيموت على الكفر وممكن يخلد في جهنم لو ما فيش حد انقذه. بيستغيث من كل مسلم او من كل ام ابنها اتقتل في قصف من قصف اليهود لها. في فلسطين بتستغيث بك. ده برقيات عجيبة
مشكلة يا جماعة ولكن البرقيات اللي احنا هنتكلم عنها النهاردة برقيات قرآنية مش برقيات بشرية برقيات قرآنية يا اخواني في الله. البرقيات العاجلة اللي احنا هنتكلم عنها النهاردة. برقيات جاية لنا من القرآن الكريم. برقيات الواحد كل ما بيقرأ هذه الايات
بيستشعر الآيات دي وينفض في قلوبنا نفض. آيات سورة آيات سورة الاحزاب. والبرقيات القرآنية اللي هناخدها النهاردة برقيات بتتكلم عن رجل المرحلة. رجل الازمات الصعبة. الرجل اللي ينفع يقف مع الدين في الازمة اللي احنا فيها ديت. وفي الفترة اللي احنا فيها ديت اللي بيمر فيها الدين
ازمة من اكبر الازمات اللي ممكن تكون مرت بالاسلام. والدين يحارب حرب شعواء وتحت القصف الاعلامي وقصف الظالمين ليلا ونهارا البرقيات العاجلة القرآنية بتاعة الليلة برقيات بتتكلم عن رجل المرحلة عن رجل الزروف الصعبة عن رجل هذه الفترة الحرجة
كل برقية بتتكلم عن صفة من صفات الانسان او الانسانة اللي وقفته مع الدين الوقتي هتفرق بازن الله سبحانه وتعالى. وهيبقى لها نتيجة عند ربنا الترقية الاولى ركزوا معي. وشوفوا البرقيات اللي سيدنا جبريل نزل بها لنا. وشوفوا البرقيات اللي القرآن بينقلها لنا. البرقية الاولى
البرقية القرآنية الاولى. واذ اخذنا من النبيين ميثاقهم. ومنك ومن نوح وابراهيم وموسى وعيسى ابن مريم. واخذنا منهم ميثاق غليظا. رجل المرحلة رجل لا يتخلى عن الدعوة. مهما كانت ظروف الدعوة مهما كانت الازمات الشخصية اللي بتمر بحياته هو شخصيا. او
الالتزامات اللي بتمر بالدين على مستوى الواقع. رجل لا يترك الراية تسقط ابدا زي سيدنا مصعب ابن عمير وهو بين ايدين النبي عليه الصلاة والسلام. ايديه تتقطع والراية لا يمكن تسقط. لا يمكن يسيب الراية تسقط لحد ما خر مقتول صريع ممزق ولا يمكن ان يترك الراية تسقط. حتى لا
تسقط الراية ممكن يعمل اي حاجة. حتى لا يسقط تسقط الراية ممكن يضحي باي حاجة. قضية راية الدعوة ما ينفعش تقع. راية التربية ما تنفعش تقع قراية كلمة الحق في وجه الظالمين ما ينفعش تقع. راية ان دين ربنا يوصل لكل الناس ولكل الشباب ما ينفعش تقع. رجل مرتبط بدعوته
مشاعر قوية قهرية لا يستطيع ان يتنازل عنها. زي مؤمن قال فرعون شايف قدامه فرعون وشايف الملأ بتوعه شايف الوزارة بتاعة فرعون كلها والحاشية ورجال يعني الظلم بتوع فرعون كلهم والمنظر مرعب ومع ذلك وقال رجل مؤمن من ال فرعون يكتم
اتقتلون رجلا ان يقول ربي الله مش قادر يسكت مش قادر يكتم اللي جواه مش قادر يكتم بركان المشاعر اللي جواه تجاه رسالته وتجاهدينه هو ده الراجل اللي محتاجينه دلوقتي يا جماعة. هي ديت الاخت اللي احنا محتاجينها الوقتي يا جماعة. اللي جواها مشاعر متفجرة زي البركان تجاه الاسلام. مش
مش قادرة تشوف الازمة اللي فيها الدين وتسكت. واخذنا منهم ميثاقا غليظا. رجل لا يتخلى عن الدين. لا يتخلى عن الدعوة. مهما حصل ومهما مكان الوضع اللي هي فيه زي سيدنا طلحة ابن عبيد الله. لما شاف النبي عليه الصلاة والسلام في احد وتلات الاف مشرك هاجمين عليه بسيوفهم وسبعة من الانصار مقتولين قدام النبي
النبي عليه الصلاة والسلام والنبي منه لهم ودخول طلحة كان معناه ان هو مقتول مقتول ومع ذلك ما قدرش يقف. ما قدرش يسكت يقينا طالعة ما حسبهاش يا جماعة. يقين
طلحة تحرك بكل يقين وبكل عاطفة تجاه الدين وتجاه الاسلام وتجاه النبي عليه الصلاة والسلام. مواقف ما ينفعش ان الانسان يبقى عاطفته اقل من ان هو يعني يدخل في حسابات في الوقت ده يجب ان تكون عاطفة قهرية. واخذنا منهم ميثاقا غليظا. يبقى رجل المرحلة
رجل الظروف الصعبة رجل مرتبط بدعوته مهما كانت ظروف الدعوة مهما كانت الحرب على الدعوة مهما كانت ظروفه الشخصية مهما كانت الازمات اللي بتمر بالدعوة العاطفة بتاعته تجاه الدعوة. عاملة زي عاطفة الاب تجاه ابنه. عاطفة قهرية. ما يقدرش يشوف واحد بيطعن ابنه ويسكت. ما يقدرش يشوف
واحد بيضرب ابنه ويسكت ما يقدرش يشوف واحد بيأزي ابنه ويسكت. ما يقدرش يشوف عربية او قطر هيدوس ابنه ويسكت. عاطفة قهرية. دي برقية الاولى البرقية القرآنية الاولى لرجل المرحلة البرقية الثانية
ليسأل الصادقين عن صدقهم. الصادق هو اللي له هدف. الصادق هو اللي ما فيش حاجة بتخليه يحود عن الهدف بتاعه. مهما حصل يبقى رجل المرحلة وفي البرقية القرآنية الثانية رجل فوق الفتن والشهوات لا يرتد عن طريقه بعد ان صار فيه. رجل له هدف يؤمن به
فيه ومستعد ان يضحي بكل شيء من اجل هذا الهدف. رجل فوق الفتن والشهوات ليسأل الصادقين. الصادق اللي فوق اي فتنة عن الهدف بتاعه وتفتنوا عن الطريق بتاعه اه يا اخواني اه يا اخواني لو طلعت النمازج دي اه يا اخواني لو طلعت الرجالة وطلع الاخوة
اخوات اللي بيطبقوا الايات دي اللي الايات دي بتاعة فعلا بحق وحقيقي بتمسل الواقع. اللي هم عايشينه. رجل فوق الفتن والشهوات. زي محمد ابن مسلمة رضي الله عنه. لما النبي عليه الصلاة والسلام كان يقول له لا تضرك فتنة. لا تضرك فتنة. ما تخافش يا ابن مسلمة
الله يحفظك من كل الفتن. انت بلغت منسوب الايمان في قلبك ومنسوب البصيرة عندك ان انت ما فيش فتنة تقدر تأثر فيك. لا تضرك كفتنة وفعلا محمد ابن مسلمة من الصحابة الذين لم يشتركوا في الفتنة بتاعة اقتتال الصحابة اصلا. رضوان الله عليهم اجمعين
رجل فوق الفتن والشهوات لما بتدبر في القصة بتاعة عبدالله بن حذيفة السامي مع ملك الروم. قال له تنصر واعطيك نصف ملكي. عرض عليه فتنة المال والمركز وكان اعلم انها واقوى منها. قال له ادخلوا عليه امرأة اجمل نساء الروم. عرض عليه فتنة الشهوات والنساء. والاختلاط وكان اعلى منها
قال لهم اقتلوه واضربوه بالسهام. عرض عليه فتنة الترهيب. كان اعلى منها. قال لهم جوعوه. عرض عليه فتنة التجويع والسجن وكان اعلى من قال لهم ادخلوا علي الخمر ولحمة ولحم الخنزير. عرض عليه فتنة الضغوط الدنيوية اللي شباب كتير كلوا حرام. وراحوا في وظائف حرام بسببها
كان اعلى منها عرض عليه فتنة انه رمى صاحبه المسلم في الزيت المغلي عرض عليه فتنة التفزيع والتخويف والتهديد والترهيب والارهاب وكان اعلم انها اتعرضت عليه الفتن كلها وكان اعلى منها. عشان كده بقول لاخواني ان الصورتين اللي جامعين كل الفتن اللي اتعرض لها عبدالله بن حذيفة
فالسهمي من ملك الروم سورة البروج وسورة الطارق. اللي بتقول ان اهل الباطل هيعاملونا بالمكر. هيعاملونا بالاكل والاحراق. هيعاملونا بالفتنة والاغراء كل الفتن دهيت هيعاملونا بها. مين اللي هيبقى اعلى من الفتن دي؟ مين اللي هيبقى اعلى من كل الترهيب والترغيب اللي بنتعرض له ده
عشان كده بعد سورة البروج والطارق ربنا جاب صورة ايه؟ الاعلى. الاعلى ليه؟ لان اللي هيعدي الفتن بتاعة البروج والطارق هو اللي علي هو اللي قلبه بقى فوق في السما عالي. عشان كده ربنا سبحانه وتعالى يقول في ايات عباد الرحمن وعباد الرحمن الذين يمشون على على هنا
الاستعلاء على الارض عاليين فوق على الارض هونا استهانوا بتهديد اهل الباطل. امتى لما علم استهانوا باذى اهل الباطل امتى لما استهانوا باغراءات الدنيا امتى ؟ لما علوا استهانوا بالنص مليون موقع اباحي امتى ؟ لما علوا استهانوا بمشاكلهم الدنيوية في سبيل نصر الدين ربنا
امتى ؟ لما علم يبقى يمشون على الارض. علم فبقى هون استهانوا باي حاجة. تحصل لهم في سبيل الله. وفي سبيل الرسالة. هو ده الراجل اللي احنا عايزينه يا جماعة ليسأل الصادقين عن صدقهم راجل عالي راجل عالي زي سورة الاعلى ما جت بعد سورة البروج والطارق لان اللي هيقدر يستحمل فتنة
حرق والاكل والمكر والكيد والاغراء بتاعة البروج والطارق هو الانسان العالي. عشان كده بعد سورة الاعلى جت سورة الغاشية اللي بتقول فذكر انما انت مذكر. يعني ايه؟ يعني رغم التهديد الرهيب والاغراء الرهيب كمل في طريق الدعوة. يبقى مين الراجل اللي هيقدر يكمل في طريق الدعوة؟ مين
الراجل اللي هيقدر يقول مكملين في صورة الغاشية ويذكر اللي علي في سورة الاعلى فقدر يتجاوز كل الفتن اللي ملك الروم عرضها على الله بن حذافة السامي عايزين ناس عاليين. عايزين ناس فوق الفتن والشهوات يا جماعة. عايزين ناس فوق الاغراءات يا جماعة. عايزين ناس فوق المشاكل الشخصية. عايزين
في ناس فوق الاحقاد والضغائن وطلب المركز والشهرة وحب الموقع. عايزين ناس تتجرد لله. عايزين ناس تعلى وتنصر دين ربنا بكل يبقى دي البرقية القرآنية الثانية. ليسأل الصادقين عن صدقهم
رجل له هدف مستعد ان يضحي من اجله بكل شيء. هو ده الصادق زي السيدة خديجة سيدة اعمال. غنية جدا جدا ولها تجارة ولها قوام والشركة بتاعتها بتدير مشروعات كبيرة. في الجزيرة العربية في تجارة الصيف والشتاء. بعد كده ترتبط بسيدنا محمد عليه الصلاة والسلام. وترتبط بذلك
الرجل الذي كلف من الله بحمل الرسالة والامانة تسنده وتقف في ضهره. فلوسها كلها تروح وتاكل ورق الشجر معها في شعب ابي طالب. وولادها ياكلوا ورق الشجر قدامها بشعب ابي طالب. ما قالتلوش انا اتبهدلت معك. ما قالت لوش انت ضيعتني. ما قالتلوش كنا نمشي جنب الحيط. احنا لا اد ابو لهب ولا قد ابو جهل
ما قالتلوش كنا نليمها شوية معهم. سندته ووقفت معه ووقفت في ضهره واستحملت الرسالة. ودفعت ضريبة انها تبقى من رجال المرحلة من رجال الازمات الصعبة وكانت النتيجة بشر خديجة بقصر من قصب لا نصب فيه ولا وصب. السيدة سارة. زوجة سيدنا
رهيب تاني ملكة من ملكات جمال العالم بعد السيدة حواء. تاني اجمل امرأة في تاريخ البشرية بعد السيدة حواء ترتبط بسيدنا ابراهيم على اساس انه شاب قوي جميل. يعني حياء الارتباط به جميل. يطلع صاحب رسالة. يطلع صاحب قضية. ياخدها يلففها في كل دول العالم. يوديها في مصر
فحاكم ملك المصري الزالم ينزل قوة امن مركزي تاخدها عشان يغتصبها. وربنا ينجيها بمعجزة من عنده. يروح بها في كل الدول. تتعرض معه السماء الطاحنة ما قالتلوش انا جميلة. انا كان ممكن اتجوز ملك من الملوك. انا كان اعظم ملك على وجه الارض يتمنى ضافري. انا اتبهدلت معك. انت لففت لي
في الدنيا. انا نسيت طعم الاستقرار معك. سندته وشالت معه الرسالة. وشالت معه الامانة. وربنا رزقه منها سيدنا اسحاق عليه السلام بشر باسحاق في بيتها سيدنا آآ السيدة سارة ليه ؟ لان لها هدف. لان لها هدف السيدة عائشة رضي الله عنها. البنت الصغيرة
الجميلة الوضيئة البيضاء السيدة عائشة رضي الله عنها ترتبط بالنبي عليه الصلاة والسلام تجوع معه بالشهرين ما فيش حتى رغيف عيش سخن تاكله. ما فيش حتى يعني ما فيش غير التمر والماية. بس الاسودان التمر والماء. النبي عليه الصلاة والسلام يخيرها. تكملي معي الرسالة عائشة
ومهما جالنا من اموال للدعوة دي فلوس الدعوة وفلوس ربنا. احنا هنفضل مكملين على الطريق ده. مكملة ولا لا؟ وتقول له مكملة معك يا رسول الله. عليه الصلاة والسلام ليه؟ لان لها هدف. لان لها هدف لان لها رسالة. ليسأل الصادقين عن صدقهم البرقية القرآنية الثانية. رجل فوق الفتن والشهوات
لا يرتد عن طريقه لا توقفه العقبات. رجل له هدف يعيش من اجله. رجل عالي عالي زي سورة الاعلى. عشان كده بعد سورة الاعلى على طول نزل سورة الليل الليل اللي سيدنا ابو بكر طلع كل ماله من اجل ان يعتق اخوانه. الليل اللي ربنا قال فيها وما لاحد عنده من نعمة تجزى الا ابتغاء
وجه ربه الاعلى. اسم الله الاعلى علاه. على قلبه. خلاه في الوقت اللي الدنيا كلها بتحارب الاسلام فيه. يطلع كل ما له لله. عشان يعتق اخوانه من العبيد قمة الشهامة. ربنا نزل سورة قرآنية كاملة في الشهامة. في الاخوة العملية الايجابية. فلما الانسان يعلى. ربنا نزل فيه قرآن
امتى هنعلى؟ امتى هتعلي؟ امتى هتعلى؟ امتى هنبقى فوق الفتن وفوق الشهوات وفوق المشاكل؟ امتى هيبقى دينا هو اغلى حاجة في حياتنا؟ امتى يا جماعة يا جماعة هنفهم قول الله ولو شئنا لرفعناه بها. قدامنا فرصة ان احنا نبقى عاليين لو ارتبطنا بالقرآن والسنة. لو ارتبطنا بالعلماء
لو ارتبطنا بالصحبة الصالحة في بيئة الايمان. قدامنا فرصة ان احنا نعلى. ولكنه اخلد الى الارض واتبع هواه. فمثله كمثل الكلب وفي شباب كتير للاسف الشديد نزل لحد ما بقى يستحق عليه هذا الوصف والعياذ بالله البرقية
الثالثة البرقية القرآنية الثالثة. يا ايها الذين امنوا اذكروا نعمة الله عليكم. اذ جاءت جنود فارسلنا عليهم ريحا وجنودا لم تروها. فارسلنا عليهم ريحا وجنودا لم تروها لا يفقد ثقته بالله. مهما مهما ساءت الزروف. رجل لا يفقد ثقته في فرج الله ومدد الله. رجل اليقين في قلبه
الجبال اليقين في قلبه كالجبال يا اخواني. يبقى الزروف كلها سودا وهو بيتكلم احنا هنعمل ايه؟ زي النبي عليه الصلاة والسلام في غزوة الاحزاب والصحابة بيحفروا الخندق ومعرضين للقتل. وبيضرب الصخرة بايديه ويقول لهم انه يرى قصور فارس وقصور اليمن وقصور
وقد اعطاها الله للمسلمين. والمنافقين يدحكوا ويقولوا احدنا لا يأمن ان يقضي حاجته. ورسول الله يبشرنا اصول كسرى وقيصر زي النبي عليه الصلاة والسلام مع مع آآ سراقة بن مالك في رحلة الهجرة وامن الجزيرة العربية كله بيدور عليه على مدى الخمسميت كيلو
وهو بيبشر بيبشر سراقة بن مالك بسواري كسرى بالاساور الدهب اللي في ايدين كسرى بيتحلى بها انه هيديها له لما تفتح ولاد فارس الله وحده يعلم ما كان في صدر سراقة بن مالك وهو يسمع محمد بن عبدالله عليه الصلاة والسلام وهو في هذه الرحلة الرهيبة
بالقتل في اي لحظة وهو يعده باساور. كسرى الله وحده يعلم. هو ده الراجل يا جماعة. هو ده الراجل. راجل المرحلة. هو ده راجل الزروف صعبة عنده ثقة ان لا يمكن هنتهزم. لا يمكن الباطل هيكسر الحق في مصر. ولا في الامة العربية. لا يمكن اهل الباطل هيتسلطوا. لا يمكن حد هيقدر
ويوقف الدعوة. لا يمكن حد هيقدر يوقف الرسالة. عندهم ايمان. عندهم يقين. عندهم فارسلنا عليهم ريحا وجنودا لم تروه زي موقف النبي عليه الصلاة والسلام مع سبعين راجل من الانصار رايحين له في بيعة العقبة الثانية في موسم الحج وسط الوف مؤلفة من المشركين لو
حد اكتشفهم هيقتلهم. استخبوا مع النبي في مكان عليه الصلاة والسلام. الوقت عشان يتبني مسجد اتشال سبعة مليون متر مكعب صخور. لو حد اكتشفهم هيدبحوا قاعدين مع النبي عليه الصلاة والسلام. قالوا له يا رسول الله البراء ابن معرور وقف وقال له اشترط لنفسك ولربك ما شئت. قل يا رسول الله شروطك
عشان ترضى تيجي عندنا عشان ترضى تقبلنا ان احنا نبقى الناس اللي هناخدك في حضننا وهننصرك وهنقف معك وهنسندك وهنضحي بعمرنا عشانك. قل شروطك عشان تقبل تضحيتنا. قل شروطك يا جماعة. يا جماعة هو الدين ده كان زمان. يا جماعة انا باقول الكلام ده وقلبي
نتقطع يا اخوانا فين الناس اللي معتنقة الدين ده؟ فين الاخوة والاخوات اللي داهنها؟ دين البراء ابن بعرور راح فين؟ مين الناس اللي بتقول الوقتي يا رسول الله اشترط لنفسك ولربك ما شئت. الوقتي الشباب هم اللي بيتشرطوا علينا. اجي التزم. بس على شرط. انا بكلم بنت ما اسيبهاش. اجي التزم بس على شرط انا
مش عايز ابقى زيكم. انا عايز ابقى موطنها شاب رويش طحن اخر حاجة. وتنين وفنقي وكل حاجة. بس في نفس الوقت امشي معكم. الوقت الناس هي اللي بتتشرط على الوقتي الناس هي اللي بتتشرط على رسول الله البراء ابن معرور اشترط لنفسك ولربك ما شئت. اشترط لربك ولنفسك ما شئت يا رسول الله
احنا موافقين على كل الشروط. عشان ننال شرف ان احنا نبقى جنود في جيشك يا محمد. عشان ننال شرف ان انت تيجي تعيش. معنا في المدينة المنورة وراء حتى لو هنتقتل حتى لو هندبح الشرف ده ما تحرمناش منه. قل الشروط اللي انت عايزها موافقين شيك على بياض يا رسول الله. شيك على بياض
بصوا يا ابو دوجانة في غزوة احد لما النبي عليه الصلاة والسلام قال من يأخذ هذا السيف فكل الصحابة رفعوا ايديهم. النبي عليه الصلاة والسلام قال قال بحقه من يأخذ هذا
كيف بحقه؟ يعني السيف ده له تمن. الكل قام منزل ايديه. ابو دجين قام رافع ايده وقال له انا يا رسول الله. طب يا ابو دجانة استنى اما تشوف حقه ايه؟ انا موافق على اي حاجة
كأن ابو دوجينة بيقول له يا رسول الله انا مضي لك شيك على بياض. قل اللي انت عايزه. اطلب اللي انت عايزه. شيك على بياض. مين فينا ماضي للاسلام شيك على بياض؟ مين
فينا ماضي للجندية لدين الله شيك على بياض. مين فينا عنده هذه العواطف العظيمة تجاه الرسالة وتجاه القضية. مين فيكم يبقى رجل المهمة الصعبة يبقى راجل المرحلة الصعبة. يبقى راجل هذه المرحلة. يبقى راجل النوازل والازمات التي تمر بالاسلام. مين فينا يمضي شيك على بياض للدين
لربهم للرسول عليه الصلاة والسلام. اشترط لنفسك لربك ولنفسك ما شئت يا رسول الله. انت معك سبعين راجل ماضيين لك شيك على بياض يا رسول الله قول اللي انت عايزه مننا. قام قايم اسعد ابن زرارة قال له قال يا قوم
ان مفارقة الرسول لقومه انتم عارفين معنى ان انكم تاخدوا محمد ابن عبدالله الاول ايه؟ استنوا يا جماعة بس تمهلوا تمهلوا انا لم نضرب اليه اكباد الابل الا ونحن نعلم انه رسول الله. ولكن مفارقته ان هي مفارقة العرب جميعا. عشان النبي يجي لكم معناها ان العرب
سياسيا واقتصاديا واجتماعيا هتبقوا منبوذين وانت عضكم السيوف سيوف الجزيرة العربية كلها هتتسلط عليكم. استنوا يا جماعة انتم عارفين معنى انكم تاخدوا محمد بن عبدالله عندكم ايه ؟ انتم عارفين معنى انكم تؤوا الصحابة دهمت اللي العرب كلها مسميهم الصباة ومسمياهم الارهابيين ومسمياهم المتطرفين
ومسمياهم الراديكاليين ومسمياهم الاصوليين ومسمياهم الاصوليين. انتم عارفين معنى انكم تاخدوا محمد بن عبدالله واللي معه اللي كل برامج التوك شو شغالة تشويه لصورتهم ليل نهار في المنظومة الاعلامية. اللي كل العرب عايزة تقتلهم. اللي كل العرب خايفة منهم. اللي كل العرب مرعوبة
من النوم انتم عارفين معنى انكم تاخدوهم عندكم ايه مفارقة العرب جميعا وانت عضكم السيوف. هتتبهدلوا بسبب السيوف. هتتعضوا من سيوف العرب قام سعد ابن عبادة قال له امط عنا يدك يا اسعد انت بتقول ايه؟ والله يا رسول الله عليه الصلاة والسلام لو امرتنا ان
جميلة على اهل منى غدا باسيافنا لملنا. يا رسول الله لو انت امرتنا ان الصبح ننزل نقاط اهل منى كلهم على الاسلام. هنعمل يا رسول الله رسول الله الله اكبر الله اكبر فقام ابو الهيثم ابن التيهان. وقال هتحارب الناس بايه يا سعد يا ابن عبادة؟ هتحارب اهل منى بايه؟ ده انتم سبعين واحد
اليقين يا جماعة. اليقين في قلوبهم كالجبال اليقين لا يفقده الثقة في طريقهم ولا في نصرة الله مهما حصل. ما يقولوش خلاص ضاعت. ما يقولوش خلاص انتهت. زي ايام ما الروس قالوا نكتسح الشيشان
انا فاكر ايام كل الاخوة الشيشان هتتمسح يوم السبت الشيشان هتنتهي يوم السبت اقول لهم اتقوا الله. ربنا بيقول كم من فئة كنت ايام اطالب في الكلية بصوا لقصة طالوط وجنود في القرآن ابقى اتجنن. يا اخوانا ربنا بيقول كم من فئة قليلة غلبت فئة كثيرة باذن الله. يقولوا انت بتقول ايه؟ ده ده الروسيا بامكانياتهم
الجبارة بيآلتها العسكرية العملاقة. يوم السبت قالت هتطحن الشيشان. سبحان الله! والى اليوم روسيا ما عرفتش تعمل حاجة للشيشان. ثم الى اليوم شوفوا بيعمل خمستاشر سنة. يا اخوانا اليقين في قلوبهم لا يهتز. مهما الطرب الواقع. مهما كانت شكل مهما كان شكل الواقع يدل
على ان خلاص كل حاجة ضاعت وكل حاجة انتهت واقفين صامدين ثابتين يموتون على ما مات عليه رسول الله صلى الله عليه وسلم. زي انس ابن النضر لما دخل احد دخل والصحابة كلهم مسلمين وراميين السيوف. دخلوا سبعين جسة من اخوانه بتتقطع وبيتمثل بها في ارض المعركة. دخل وهو بيحسب ان النبي عليه الصلاة والسلام اتقتل
دخل وقاتل لحد ما قتل ليه؟ يقين في قلبه كالجبال لا يتأثر لا يتأثر لا يتراجع لا يفقد ثقته بالله ابدا فقام ابو الهيثم ابن تيهان وقال يا رسول الله يا رسول الله ارأيت ان اظهرك الله اتتركنا وتعود الى قومك؟ يا نهار ابيض شوفوا
بتفكر في ايه ؟ بيقولوا يا رسول الله بقى لما تنتصر والجزارة العربية كلها تبقى معك بقى ووراك هتسيبنا وهترجع مكة يا رسول الله. يا ابا الهيثم ده انت معرض للقتل اول
وتحط رجلك برة الخيمة اللي انت فيها. انتم بتتكلموا في ايه يا جماعة؟ هي الناس دي عايشة؟ والله ساعات يا اخواني ابص على تعليقات الناس كده على كلمات الملتزمين اللي بجد
هم بيقولوا هي الناس دي عايشة في البلالة ولا الناس دي عايشة في المريخ؟ ولا الناس دي مش عايشة في الدنيا؟ انتم يا بني مخكم فيه حاجة؟ اخوانا دي ثقة في الله. ده يقين في الله
ده يقين الحاجات اللي بتبهر قلب الواحد مجيء صورة الاحزاب اللي احنا فيها دهي اللي بنتكلم بعد سورة السجدة. سورة السجدة والمسلمين ساجدين وقلوبهم عايشة مع السما. سورة الاحزاب عشر تلاف كافر جايين
مدججين بالسلاح عليهم. المفترض ان عشر تلاف سلاح على واحد ساجد هينسفوه. ولكن ربنا حماه بسبب اتصال قلبه بالله. ثقة بالله يقين في الله ايمان بالله. النبي عليه الصلاة والسلام بعد غزوة الاحزاب وبعد يعني يعني بعد غزوة احد وبعد مقتل سبعين واحد من اصحابه قال والله لن
ينال منكم غيرها. يقين يا جماعة. يقين البرقية الرابعة. البرقية الرابعة. البرقية القرآنية الرابعة في صفات رجل المرحلة اذ جاءوكم من فوقكم ومن اسفل منكم واذ زاغت الابصار وبلغت القلوب الحناجر
وتظنون بالله الظنون اذ جاءوكم من فوقكم ومن اسفل منكم. رغم كل الجحافل بتاعة الجيوش. رغم الموقف الرهيب رجل لا يوقفه شيء. رجل لا يكل ولا يمل. رجل لا يتوقف. رجل لا يتوقف يا جماعة. رجل لا يوقفه شيء. مهما كانت المشاكل. جاؤوكم
احنا على اللي في الميدان يا رب. احنا في الميدان. مش بيقول لك الجدع جدع والجبان جبان. احنا في الميدان يا رب. احنا احنا مكملين طريق الدعوة اليك يا رب
احنا مكملين طريق نصرة الدين يا رب. نحن لا نتوقف. سيدنا سلمان الفارسي رضي الله عنه نموزج للانسان اللي قابل كل المشاكل وكل المعوقات ومع زلك ما فيش حاجة وقفته. ابوه راجل غني جدا. يا جماعة اي واحد فينا ابوه غني هيفكر بمنطق! ده انا ممكن اعيش باشا. ايه اللي زانقني ان انا اتشرط في الارض
عشان اطلب الحق. وابوه مركزه الديني كبير. يعني هيطلع باشا وعمدة كمان. يعني هيطلع كمان مركز ديني ودنيوي. الناس كلها تبوس ايديه ورجليه وتقول له يا مولانا ومع ذلك ساب كل ده. ساب كل ده مش واحد عشان مرتب حقير. ياخده ممكن يفتي فتاوى مضللة للناس. ممكن يدمر دين الناس
فتوى مضللة عشان مرتبات حقيرة او عوارض حقيرة. في الدنيا وعشان يقعد على الكرسي ويدي له مركز. سيدنا سلمان الفارسي ساب المركز وساب الكرسي وساب الفلوس كل حاجة هم دول الناس اللي ربنا بيصطفيهم يا جماعة. دول الناس اللي ربنا بيختارهم يا اخواني في الله. لحد دلوقتي الارض بتاعة سلمان الفارسي اللي زرع فيها
نخلة اللي اللي افتدى بهم نفسه لما النبي عليه الصلاة والسلام جه المدينة من اليهود اللي كان مستعبده لحد دلوقتي الارض موجودة وحواطنها بسور. في المدينة المنورة سلمان الفارسي ابوه عزبه. لما عرف ان عنده ميول للنصرانية. ومع ذلك فك القيود وهرب. كان ممكن يتحجج. اعمل ايه؟ ابويا حاربني
راح اول راجل دين ارتبط به لما هرب من ابوه طلع نصاب. نصاب وضلالي. تخيلوا بقى واحد لسه داخل الجامع كده ويقابله اخ يقول له حبيب قلبي في الغالي يا اخي في الله ايها الشاب الجميل تعال يا اخي انني رجل تاجر هات يا اخي مائة الف جنيه فانت شاب غني اشغلها لك
اطلع نصاب وياخد فلوسه ويسرقه. الشاب ده ممكن يعمل ايه؟ الشاب ده ممكن يرتد فيها والعياذ بالله. اول راجل دين اتعامل معه كان نصاب ومع زلك الدين ما فيش حجة عليه. الدين حجة على نفسه. لو اكبر شيخ سرق يبقى الاسلام مش دين سرقة. وكمل وفضل يتنقل من عالم لعالم. لحد
ما مر من المرات اليهود استعبدوه وخدوه عبد للمدينة المنورة ربنا اللي خده غصب عنه البلد النبي عليه الصلاة والسلام. انسانة يا جماعة عشان كده موقف لما النبي عليه الصلاة والسلام دخل المدينة سلمان الفارسي كان بيقطف آآ بلح من على نخلة لسيده اليهودي وهو بيقطف نعلة
لقى واحد يقول لي داخل على سيدنا اليهودي وبيقول له جاء محمد بن عبدالله جاء جاء الرجل الذي ازعم انه نبي من عند الله. سيدنا سيدنا سلمان كل زرة في جسمه ارتجفت وارتعشت. اليهودي قال له مالك عمل ان هو مش في دماغه ولا دارية من كتر اللي داقه في الارض من كتر اللي استحمله
حتى وصل الى النبي صلى الله عليه وسلم اذ جاءوكم من فوقكم ومن اسفل منكم واذ زاغت الابصار وبلغت القلوب الحناجر. يا ترى في اللحزة قلبك انت شكله ايه؟ يا ترى في اللحظات اللي كل الناس قالوا خلاص الدعوة بتضيع فيها. والدعوة هتقف وهتتوقف فيها. انت عملت ايه؟ انت قلبك كان شكله ايه؟ انت
عزيمتك على نصرة دين ربنا كان شكلها ايه؟ كان شعار عمرك قوموا فموتوا على ما مات عليه رسول الله. عليه الصلاة والسلام. يا اخوانا الدين ده دينا دي مشاعرنا الايات ديت اياتنا هنالك ابتلي المؤمنون كل واحد اتكشف على حقيقته وزلزلوا زلزالا شديدا. لما الشجرة بتتهز
الفرق الايل للسقوط هو اللي بيقع. يا ترى مين فينا كان قايل للسقوط؟ يا ترى مين فينا فقد ثقته بالله في هذه المواقف؟ يا ترى لما جاءونا من فوقنا ومن اسفل من
مين اللي ساب الطريق؟ مين اللي قال ما اقدرش اكمل؟ ومين اللي قال لن اليقين في قلبه كالجبال لا يفقد ثقته بنصر الله ومدده. البر الخامسة البرقية القرآنية الخامسة. واذ قالت طائفة منهم يا اهل يثرب لا مقام لكم
فارجعوا ويستأذن فريق منهم النبي. يقولون ان بيوتنا عورة وما هي بعورة. ان يريدون الا فرارا. خلاص افتكروا ان كل حاجة خلاص يا جماعة بقى كل واحد يطلع الوش الحقيقي بتاعه. افتكروا انها بازت خلاص. افتكروا انها ضاعت خلاص. في الوقت ده. فين الرجل الذي يعتبر
ان كل ان مشاكل الدين هي مشاكله الشخصية. مش يقولوا له ان بيوتنا عورة. بيوتكم عورة وعاصمة الاسلام في الكرة الارضية مش عورة. رايح تحمي دنيتك. وما انتش خايف على الاسلام انه يقع في الكرة الارضية. ما انتاش خايف على الدين انه يقع في الارض. رجل يعتبر كل مشكلة من مشاكل الدين. هي مشكلته الشخصية. لا
يتهرب من احساسه بالمسؤولية تجاه الدعوة. لا يتهرب من اعتبار كل مشكلة من مشاكل الدين. مشكلة لشخصية. كل بنت ماشية متبرجة في الشارع دي مشكلة مشاكل حياتك اللي المفروض انها تقض مضجعك. كل شاب بيشرب مخدرات دي مشكلة من مشاكل حياتك. كل اخ ملتزم بينتكس
مشكلة من مشاكل حياتك. قضية فلسطين قضية الامة قضية المسجد الاقصى. كل دي مشكلة من مشاكل حياتك. انك انت تفهم انك انت تفهمي. ان كل مشكلة من مشاكل الدين دي مشاكلنا احنا الشخصية. انك تتطور عاطفتك تجاه الاسلام. لدرجة انك انت تندمج انت والاسلام في قلب واحد وروح واحدة
في اي مشكلة بيتعرض لها الدين تعتبرها اخطر مشكلة في ممكن تنسى همومك. ممكن تنسى قضاياك. ممكن تنسى العوارض اللي مر عليك في حياتك انك انت مشغول بالاسلام. الشيخ رشيد رضا رحمه الله لما كان حزين قوي في يوم من الايام امه قالت له مالك يا بني؟ هل مات مسلم في الصين
اتريق على ابنها بتضحك مع ابنها بتقول له في مسلم في الصين مات ليه؟ لانه بيعتبر ان كل مشكلة لكل مسلم في المليار ونص دي مشكلته هو. كل قضية من قضايا الدين دي قضايا
هو مين اللي يبلغ هذه الدرجة من الصدق يا جماعة؟ مين؟ اللي ساعة لما الدين يتعرض لمشاكل وحياته تتعرض لمشاكل يفكر في مشاكل الدين تؤثر مشاكل الدين على مشاكل نفسه. ويؤثر هموم الدين على هموم نفسه. مين اللي يعلى العلو ده؟ مين اللي يرتقي؟ الارتقاء ده. عشان كده صحابة النبي عليه الصلاة والسلام
يوم غزوة احد كل واحد كانت مشكلته الشخصية ايه ؟ عبدالله بن حرام كساب تسع بنات. ما فيش ولا واحدة فيهم اتجوزت. وكان رضي الله عنه سايب ديون مش عارف ابنه هيعمل فيها ايه وخرج. سيدنا حنظلة كان عريس وكان في ليلة الدخلة. كان في الهاني مون. كان في الاسبوع كان في شهر العسل. بدل ما يقعد
حالة الاتفاق ويقول انا اعمل ايه؟ انا معزور. خرج في ليلة الدخلة وساب. خرج في يوم الصباحية وساب مراته. عمرو ابن الجموح كان اعرج. كان مريض اولاده بيكلموه بيقولوا له يا ابي انت اعرج قال لهم اني اريد ان اطأ بعرجات الجنة. وكان معذور وخرج
كل واحد خرج يوميها كان وراه عذر كبير قوي. كان وراه مشكلة كبيرة قوي سيدنا علي ابن ابي طالب في غزوة خيبر كان مريض نايم بيموت وخمر وخرج احنا يا اخواني في الله انا عايز اقول لكم ان هم طلعوا فوق مشاكلهم الشخصية ان هم اعتبروا مشاكل الدين هي مشاكل حياتهم
اعتبروا ان مشاكل الدين هي اهم مشاكل في حياتهم. فنسوا مشاكل حياتهم في سبيل مشاكل الدين. في سبيل مشاكل الدين. انتم عارفين لما بيتريقوا في في في الجرايد يجيبوا واحد قاعد في نقلته مقطعه وحاطط رجل على رجل. اه ومراته تقول له يا ابني ما فيش زيت ولا سكر في البيت يقول لها زيت ايه وسكر ايه
باقول لك مش عارف بوش جاي يزور مصر ولا ايه! اي كلام بيتريقوا على هزه الشخصية ليه ؟ لان الناس فقدت الاحساس بالانتماء يا جماعة. الناس دي عندها بحق وحقيقي فعلا زيت ايه
سكر ايه؟ باقول لك الدين فيه مشكلة. باقول لك حرمات ربنا بتنتهك. باقول لك الناس بتعصي ربنا في الشوارع. باقول لك البنات ماشية متبرجات يبقى هنفكر في نفسنا ونسيب دين ربنا ونسيب معالم دين ربنا سبحانه وتعالى
رجل يعتبر كل مشكلة من مشاكل الدين هي مشكلته الشخصية. ولا يتهرب من مسئوليته تجاه دين الله. عارفين النملة نملة سيدنا سليمان لما قالت ايها النمل ادخلوا مساكنكم. لا يحطمنكم سليمان وجنوده وهم لا يشعرون. نملة ولكن شايلة المسئولية. مرة يعني في رحلة من رحلات التدبر كده لقيت قرية
اتنملي بقى وقاعدين بقى يعني فلقيت نملة ما هياش بتقوم بمهمة زيهم. كل ان يعني لقيت فيه نمل بيدخل ياخد آآ آآ زرة تراب من جوة الجحر ويطلعها برة. يعني ده بيحفر. ونمل تاني بياخد بقى التراب اللي طلع برة ويوديه بعيد. عشان ايه؟ عشان الدنيا ما تتراكمش على الباب بتاع المدخل. ونم لتاني
يمشي بمسافات بعيدة يدور على اكل ويجيب الاكل ويدخله. تنسيق واضح جدا سبحان الله العظيم. سبحان العليم الحكيم. ولقيت نملة قاعدة تجري وسطهم ما لهاش مهمة. فقمت عصاية وعملت هجوم على قرية النمل دي. كل النمل قعد يدخل يدخل الا النملة دي. فبدأت اكسف الهجوم حواليها بحيس ان انا ارعبها. لا يمكن رضا بتدخل ابدا
كل النمل بيدخل الا هي. كل النمل بيأوي للجحر بتاعه الا هي. دي النملة مسئولة الامن. في المجتمع بتاعنا. بديه بتاعة دخوله مساكنكم لا يحطمنكم سليمان وجنوده وهم لا يشعرون قضية انك تعتبر ان مشكلة الدين مشكلتك الشخصية حتى لو فيه الف شيخ في البلد حتى لو فيه الف داعية في البلد
حتى لو فيه الف عالم في البلد يا اخوانا مؤمن قال ياسين كان في قرية فيها تلات مرسلين تلات مرسلين تلات مرسلين برسالة القرية ومع ذلك وجاء رجل جاء هو اللي جه. ما فيش حد بعت له. ما فيش حد قال له معلش انا والله يا اخواني يعني جاي من يوم الايماني بتاع مسجد الصفطاوي النهاردة
انا فرحان بالشباب وفرحان ما شاء الله انت بتلاقي المسجد مليان اخوة ومليان اخوات. ولكن انا حزين يا جماعة. لو ده مش يوم ايماني وفيه افطار بقى في النص وفيه الدعاء. لو ده يا جماعة جهاد في سبيل الله. واحنا اللي هندفع عشان الدين. كم من واحد؟ كم واحد من دول هييجي؟ لو دي جولة دعوية. وهننزل
ونتعب وننكسف عشان الدين. كم واحد من دول هييجي؟ كم واحد من دول هينزل؟ عشان كده اكتر كلمة اثرت في النهاردة كلمة دكتور عبدالرحمن وهو بيتكلم على الناس اللي ما بتتكسفش عشان المعصية. واحنا بنتكسف من الطاعة ان احنا نكلم الناس عن ربنا. وهو بيتكلم ان احنا نتوزن في نفس الميزان اللي هيتوزن فيه. عظماء
الصحابة هندخل نتوزن في ايه؟ لما هندخل بعد اصحاب النبي عليه الصلاة والسلام. هندخل نتوزن ازاي؟ يعني مؤمن قال ياسين وجاء هو اللي جه هو اللي متحمل المسئولية وجاء رجل رجولة ربنا وصفه بالرجولة. هو ده رجل المرحلة. هو ده رجل الازمات والمواقف الصعبة. هو ده الرجل اللي انت تحس انه سند. وانت
حاسس ان هو موجود في الصف. عشان كده ابو سفيان وقف تحت جبل احد ما نداش غير على اتنين. افيكم ابو بكر؟ افيكم عمر؟ وفي ستمية وتلاتين صحابي فوق. ومع ذلك
مش همه غير اكتر ناس متحملة مسئولية الدين في حياتها. وجاء رجل من اقصى المدينة ما قالش بعيدة ما قالش مجهود. يسعى جايبة قلبه. جاي بوجدان وجاي بضميره. جاي متفاعل بكل ذرة في كيانه. قال يا قوم اتبعوا المرسلين. طب انت كسبان ايه؟ طب قل اتبعونا
دخل نفسك بالصورة واعمل نفسك لك موقع ولك مركز انا مش عايز الم الناس حواليا. انا عايز الم الناس حوالين العلماء. انا عايز الم الناس حوالين اهل الدين. انا مجرد كوبري انا مجرد
جسر انا مش عايز اي حد يلتف حواليا تجرد رهيب. يا قوم التابع والمرسلين. اتبعوا من لا يسألكم اجرا وهم مهتدون. دخل مرفوعة في وجه المرسلين. ما خافش ما اتهددش. ما ترهبش. دخل يكلمهم. اني امنت بربكم. فاسمعون قتلوه. قيل ادخل الجنة
قال يا ليت قومي يعلمون بما غفر لي ربي وجعلني من بما غفر لي ربي وجعلني من المكرمين. اخواني في الله برقيات عاجلة من القرآن. برقيات عاجلة من سور القرآن. برقيات عاجلة من ايات القرآن. البرقية السادسة. من ايات سورة الاحزاب
من المؤمنين رجال من يعني مش كل المؤمنين رجالة. صدقوا ما عاهدوا الله عليه. فمنهم من قضى نحبه ومنهم من ينتظر ينتزر ان يموت في سبيل الله وما بدلوا تبديلا. وما بدلوا تبديلا ما بيتغيروش. ما بيقلبوش. ما بيسيبوش الطريق. ما بيرتدوش. ماشيين على طريق نص
الدين ربنا مصممين مهما حصل يا رب انا ما ليش هدف غير ان انا ابقى جندي من جنودك في الارض يا رب. مين فيكم يا جماعة عنده هذه العاطفة العظيمة
تجاه دين الله هو اتجاه دعوة الله وما بدلوا تبديلا. وهو عنده عشرين سنة طالب في تانية كلية عايش عشان الدعوة الى الله. وهو عنده تلاتين سنة متجوز ومخلف عيلين
ووراه ايجار شقة ايجار مؤقت ووراه شغل. ما عندوش قضية اهم من الدعوة الى الله. وهو عنده اربعين سنة اربعين سنة ويبقى عنده اربع عيال وبقوا في اعدادي وابتدائي وحضارة والمسئوليات بتاعته كبرت جدا جدا جدا. ما عندوش هم اكبر من الدعوة الى الله
هو عنده خمسين سنة وزهرة الشباب بتتسحب منه. وزي اي انسان في السن ده بيبدأ يفكر اكتر في مستقبله. بيبدأ يفكر اكتر في نفسه بيبدأ يفكر اكتر في تأمين وضعه المادي ولاقتصاده الاقتصادي ومسؤولياته كبرت والبنت هتتجوز ودي مطلوب لها عفش وده مطلوب له يجي له شقة يتجوز فيها معا
قضية اعلى من دين الله مهما حصل وما بدلوا تبديلا. ما بيتغيروش. ما بيتغيروش زي الشيخ حسن البنا رحمه الله لما كان في رحلة خلوية مع بعض اخوانه فالشراع مضلل عليهم فكله قاعد جنبه. فالشراع عكس الناحية المركب اتعكست فالشمس ضربت
حارقة على رؤوسهم. فكل اللي معه قلبه على الناحية التانية الشراع مضلل عليها. الا الشيخ حسن البنا رحمه الله. فقالوا له يعني يعني انت لأ انت فضلت مكانك ليه مجتش في الضل ليه قالهم نحن الذين لا نتغير نحن الذين لا نتغير عايز اعملها حملة والله يا جماعة عايز
عامل حملة اسمها نحن الذين لا نتغير. وما بدلوا تبديلا. احنا ما بنتغيرش واحنا طلبة. زي واحنا متجوزين. زي ما احنا عندنا مشاكل اجتماعية. زي احنا عندنا مشاكل اقتصادية زي واحنا عندنا مشاكل في الصراع مع الباطل اللي مسيطر في المجتمع اللي احنا عايشين فيه. وما بدلوا تبديلا
نحن الذين لا نتغير. برقية قرآنية عاجلة شربها الدعاء الى الله وطبقوها في حياتهم. يا ترى يا جماعة الست برقيات اللي انا كلمتكم عنهم الليلة. الست برقيات القرآنية العاجلة. برقية
واخذنا منهم ميثاقا غليظا. برقية ليسأل الصادقين عن صدقهم. برقية فارسلنا عليهم ريحا وجنودا لم تروها برقية اذ جاء اذ جاءوكم من فوقكم ومن اسفل منكم برقية ان بيوتنا عورة وما هي بعورة برقية
وما بدلوا تبديلا. يا ترى الست برقيات دول؟ الست صفات لرجال المرحلة في وقت الاحزاب وقت ولكل الدنيا كلها مجتمعة على الدين ربنا بعت للصحابة البرقيات دهيت البرقيات القرآنية دهيت عشان يعرفوا رجال الازمات والنوازل صفاتهم ايه دول رجال الازمات والنوازل يا ترى انت هتبقي منهم
يا ترى انت هتبقى منهم؟ يا ترى البرقية اللي جاية لك من كل مسلم بيتدبح على ايد متعصبين ضد الدين في العالم؟ يا ترى البرقية اللي جاية لك من كل يتيم بيستغيث
يا ترى البرقية اللي جاية لك من كل مسلم في مخيم لاجئين؟ يا ترى البرقية اللي جاية لك من كل مسلم بيتعرض للتنصير وبيقول اغيثوني هيستغلوا فقري ويضيعوني يا ترى البرقية اللي جاية لك من كل ام في فلسطين ابنها اتقتل قدام عينيها في القصف اليهودي؟ يا ترى البرقية اللي جاية لك من كل كافر
على الكفر وبيقول اغيثوني حد يدلني على الحق. ويرحمني من العذاب والالم النفسي اللي انا فيه. يا ترى البرقيات اللي جاية لكم من الواقع؟ والبرقيات اللي للقرآن يا ترى البرقيات الواقعية والبرقيات القرآنية هتفرق معكم؟ هتغير حاجة في احساسكم بالرسالة؟ هتغير حاجة في احساسنا بالمسئولية
هتطلع مننا رجالة. يا اخوانا لازم نصر على التربية. يا اخوانا مش هنقدر ننصر دين ربنا الا لو بقينا متربيين. عشان كده عشان كده المعهد القرآني اللي احنا نعمله كل يوم اتنين بقالنا شهور بفضل ومنة الله سبحانه وتعالى سجل عليه الف واحدة. الف واحدة. فين الالف واحدة النهاردة؟ فين الالف؟ وعلى العدد اللي بيدخلوا الامتحانات على بيشاركوا
ما يجوش ميت واحدة دلوقتي. فين الالف واحدة دول يا اخوانا؟ فين الشباب؟ فين الرجالة؟ فين الشباب اللي مالي النت والبنات اللي ماليين النت؟ عشان كده قررنا بازن ربنا سبحانه وتعالى عودة الورش الايمانية مرة تانية
قاضي قائدات الورش وقادة الورش هيبقى فيه اجتماع بيني وبينهم ان شاء الله بازن الله. هذا الاسبوع بازن الله بترتيب دكتور محمد رفعت ابو يحيى. ان شاء الله بازن الله. عشان كل واحد
واحدة منهم وكل واحد منهم هيرجع بقى يلتف حواليه مجموعة من الشباب وده مجموعة ودي مجموعة من الفتيات ويبدأوم يتعرفوا على بعض من غير بقية ايمان صحبة صالحة ما حدش هيوصل لحاجة. يبدأوا يدخلوا يدخلوا دروس الغرف الصوتية مع بعض. عشان يتربوا وينضجوا. يبدأوا ينزلوا الجولة الاسبوعية اللي بنعملها كل اتنين مع بعض. عشان
يتحركوا ويشتغلوا فربنا يشكر لهم هذا الامر ويربيهم ويحفظهم من الفتن. زي ما بيحاولوا ينقذوا الناس من الفتن. يبدأوا يسمعوا دروس ايمانية ورمضان مع بعض عشان يتشحنم على رجب وشعبان ورمضان. ويدخلوا رمضان مستعدين ويفوزوا بهزا الموسم. لسة تسعين يوم بس على رمضان
يبدأم بازن الله سبحانه وتعالى آآ آآ يشاركوا معنا في الانشطة الايمانية كلها آآ في حفظ القرآن في كل ده مع بعض. الورش الايمانية راجع تاني يا جماعة ما ينفعش ان احنا نسيب المشروع ده يقع. لان انا لما فكرت لقيت ان المعهد القرآني والدرس بتاع بالليل الاتنين ما يكفوش. ان انسان يتربى او واحدة تتربى
التربية اللي احنا عايزينها. فلازم المنزومة مش هتكمل غير بالورش الايمانية. بادعوكم جميعا ان انتم تشتركوا في الورش الايمانية والورش دي مستقبلنا اللي بيشترك في ورشة ده انا بعتبره ده مستقبلي. انا بعتبر دول مستقبلنا. دول الناس اللي عايزة تتربى. دول الناس اللي جاءك يسعى وهو يخشى باذن
الا دول الناس اللي عايزة توصل لربنا عايزين نقوم بالمشروع تاني. وكلكم بقى تبدأوا تتواصوا مع بعض وتلموا بعض. ان شاء الله بازن الله توقفنا امتحانات ولا توقفنا مشاكل ولا توقفنا اعاقات. احنا منطلقين في الطريق الى الله. ربنا يسددكم. ربنا يبارك فيكم. ربنا يحفظكم. اسأل الله سبحانه وتعالى اللهم استعملنا ولا
اللهم استعملنا ولا تستبدل بنا. اللهم اقمنا على مرادك منا. اللهم قوي في رضاك عزمنا. اللهم قوي في رضاك عزمنا اللهم قوي في رضاك عزمنا. اللهم بارك لنا في عمرنا. اللهم بارك لنا في ليلنا ونهارنا. اللهم اعنا على اداء الحقوق
قل امانات يا رب. يا حي يا قيوم برحمتك نستغيث. اصلح لنا شأننا كله ولا الى انفسنا طرفة عين. اللهم اعذنا من شر انفسنا واعزم لنا على ارشد امرنا. برحمتك يا ارحم الراحمين. سبحانك اللهم
وبحمدك اشهد ان لا اله الا انت استغفرك واتوب اليك. وجزاكم الله خيرا